LV
9.6.2023.
Eiropas Savienības Oficiālais Vēstnesis
L 149/67
9. pants Izskaušanas pasākumi Invadētajās zonās kompetentās iestādes veic visus šos specificētā kaitīgā organisma izskaušanas pasākumus: a) piemērota apstrāde specificētā kaitīgā organisma apkarošanai visās tā attīstības stadijās, ja vērā jāņem pieaugušu īpatņu migrācija, saimniekaugu izplatība un specificētā kaitīgā organisma kāpuru barošanās paradumi; b) aizliegums augsnes virsējo kārtu un lietotus augšanas substrātus izvest no invadētās zonas, ja vien attiecīgie profesionālie operatori kompetento iestāžu pārraudzībā nav izpildījuši vienu no šiem nosacījumiem: i) ar augsni vai augšanas substrātu ir veikti piemēroti specificētā kaitīgā organisma iznīcināšanas pasākumi un gan augsne, gan augšanas substrāts ir pārvadāti slēgtos transportlīdzekļos, kas nodrošina, ka kaitīgais organisms nevar izplatīties; ii) augsne vai augšanas substrāts ir pārvadāti slēgtos transportlīdzekļos, nodrošinot, ka specificētais kaitīgais organisms nevar izplatīties un ir dziļi aprakts atkritumu izgāztuvē.
10. pants Specificēto augu ievešana Savienībā 1.
Specificētos augus, bet ne Chrysanthemum L., Dianthus L. un Pelargonium l’Hérit. ex Ait., Savienībā var ievest tikai tad, ja tie atbilst vienai no šīm prasībām: a) to izcelsme ir valstī, par kuru nav zināms, ka tajā kaitīgais organisms būtu sastopams; b) to izcelsme ir teritorijā, kura pēc attiecīgās nacionālās augu aizsardzības organizācijas (NAAO) atzinuma saskaņā ar Starptautisko Fitosanitāro pasākumu standartu Nr. 4 ir brīva no specificētā kaitīgā organisma; minētās teritorijas nosaukumu norāda fitosanitārā sertifikāta ailē “Izcelsmes vieta”; c) pirms eksportēšanas tiem ir veikta oficiāla pārbaude un ir konstatēts, ka tie ir brīvi no specificētā kaitīgā organisma, un izcelsmes vieta ir šādām prasībām atbilstīga ražošanas vieta: i)
to ir reģistrējusi un pārrauga izcelsmes valsts NAAO,
ii) oficiālas pārbaudes veiktas pēdējos trijos mēnešos pirms eksportēšanas, un specificētais kaitīgais organisms uz specificētajiem augiem tajās nav konstatēts, iii) tā ir fiziski izolēta pret specificētā kaitīgā organisma ievešanu, iv) pirms eksportēšanas notiekošas pārvietošanas laikā tikusi dota informācija, kas nodrošina specificēto augu izsekojamību līdz minētajai ražošanas vietai; d) pirms eksportēšanas tiem ir veikta oficiāla pārbaude un ir konstatēts, ka tie ir brīvi no specificētā kaitīgā organisma, un to izcelsmes vieta ir šādām prasībām atbilstīga ražošanas vieta: i)
to ir reģistrējusi un pārrauga izcelsmes valsts NAAO,
ii) oficiālas pārbaudes veiktas trijos mēnešos pirms eksportēšanas, un specificētais kaitīgais organisms uz specificētajiem augiem tajās nav konstatēts, iii) specificētajiem augiem ir veikta efektīva apstrāde, kas nodrošina, ka tie ir brīvi no specificētā kaitīgā organisma, iv) pirms eksportēšanas notiekošas pārvietošanas laikā tikusi dota informācija, kas nodrošina specificēto augu izsekojamību līdz minētajai ražošanas vietai; e) pēc ražas novākšanas tiem ir veikta efektīva apstrāde, kas nodrošina, ka tie ir brīvi no specificētā kaitīgā organisma, un minētā apstrāde ir atzīmēta fitosanitārajā sertifikātā.